stanford-oval/wikipedia huggingface dataset:
טרווויס פסטרנה

| --- | --- |

 לידה:  8 באוקטובר 1983 (בן 40) אנאפוליס, ארצות הברית 
 מידע כללי
 שם לידה:  Travis Alan Pastrana 
 מדינה:  ארצות הברית 
 השכלה:  אוניברסיטת מרילנד  American School of Correspondence  Anne Arundel Community College 
 www.travispastrana.com
 ספורט
 ענף ספורט:  מוטוקרוס, freestyle motocross, ראלי 
 הישגים
 פרסים והוקרה:  Motorcycle Hall of Fame (2023) 
 
טרוויס פסטרנה
טרוויס אלן פסטרנה (באנגלית: Travis Pastrana; נולד ב-8 באוקטובר 1983) הוא אופנוען, נהג מרוצים ופעלולן אמריקאי שזכה באליפויות ומדליות זהב ב-X Games רבות במספר ענפי ספורט אתגרי, הכוללים סופרקרוס, מוטוקרוס, פריסטייל מוטוקרוס ומרוצי ראלי. הוא מריץ תוכנית שנקראת "קרקס נייטרו" והחל מ-2011 הוא מתחרה בנאסקאר.
השגים

1999 - מדליית זהב בפריסטייל מוטוקרוס
2000 - מדליית זהב שנייה
2000 - אלוף AMA Motocross 125cc
2001 - מדליית זהב שלישית
2001 - אלוף AMA Motocross 125cc
2003 - מדליית זהב. הרוכב השני אי פעם שביצע סיבוב 360 בתחרות
2004 - פסטרנה התרסק בביצוע סיבוב 360 ולקה בזעזוע מוח, אבל הצליח לזכות במדליית הכסף. יום לפני הוא זכה במדליית הארד במקצה Motocross Best Trick
2005 - מדליית זהב. ביצע את ה-Backflip Barspin הראשון אי פעם על אופנוע וזכה במדליית הכסף במקצה Motocross Best Trick
2006 - פסטרנה הפך להיות הספורטאי השלישי שזכה ב-3 מדליות זהב באירוע X Games אחד. הוא זכה במקצה הפריסטייל, במקצה ה-Best Trick ובמרוץ הראלי. פסטרנה גם ביצע לראשונה בהיסטוריה היפוך כפול אחורנית עם אופנוע
2006 - אלוף ארצות הברית במרוצי ראלי
2007 - פסטרנה זכה במדליית ארד במרוצי ראלי
2007 - פסטרנה זכה באליפות ארצות הברית במרוצי ראלי בפעם השנייה
2008 - פסטרנה זכה במדליית זהב במרוצי ראלי
2008 - פסטרנה זכה באליפות ארצות הברית במרוצי ראלי בפעם השלישית
2009 - פסטרנה שבר את שיא העולם בקפיצה לרוחק עם מכונית כאשר קפץ 269 פיט מעל מעגן לונג ביץ' בקליפורניה לרגל השנה החדשה
2009 - פסטרנה ביצע "רודאו 720" ב-X Games ה-16 במקצה Best Trick. הוא התרסק ונמנע מניסיון שני בגלל ראייה מטושטשת. הוא זכה במדליית הכסף במרוצי הראלי
2009 - פסטרנה נחת בהצלחה את ה"רודאו 720" (היפוך אחורנית ו-360), את הסרטון הוא הכניס לסרט "קרקס נייטרו 7" וקרא לטריק בשם TP7
2009 - פסטרנה זכה באליפות ארצות הברית במרוצי ראלי בפעם הרביעית
2010 - פסטרנה זכה באירוע הפריסטייל לאחר שביצע היפוך כפול אחורנית נוסף. הוא גם זכה במקצה ה-Speed & Style תוך שהוא מביס את נייט אדמס
2011 - פסטרנה שבר את כף רגלו ואת קרסולו כאשר הוא נכשל בביצוע ה"רודאו 720" ופונה לבית החולים. פציעה זו סיימה את קריירת המוטוקרוס שלו אך הוא עדיין המשיך להתחרות במרוצי נאסקאר ובמרוצי הראלי
חוק האמריקאים עם מוגבלויות (1990)

| --- | --- |


 פרטי החוק
 מדינה:  ארצות הברית 
 שם רשמי:  An Act to establish a clear and comprehensive prohibition of discrimination on the basis of disability
 גוף מחוקק:  הקונגרס ה-101 של ארצות הברית
 שטחים שעליהם חל החוק:  ארצות הברית 
 תאריך תחולה:  26 ביולי 1990
 www.ada.gov
 
הנשיא ג'ורג' הרברט ווקר בוש חותם על "חוק האמריקאים עם מוגבלויות", 26 ביולי 1990
חוק האמריקאים עם מוגבלויות משנת 1990 (באנגלית: Americans with Disabilities Act of 1990 או בקיצור ADA) הוא חוק פדרלי בתחום זכויות האזרח האוסר אפליה של אדם בשל מוגבלותו. הוא מעניק הגנות דומות נגד אפליה לאמריקאים בעלי מוגבלויות כפי שהוענקו במסגרת חוק זכויות האזרח (1964), שהפך אפליה על בסיס גזע, דת, מין, מוצא לאומי ומאפיינים אחרים לבלתי חוקית, ואחר כך גם נטייה מינית (פסק דין בוסטוק נגד מחוז קלייטון). בנוסף, בניגוד לחוק זכויות האזרח, חוק האמריקאים עם מוגבלויות גם דורש ממעסיקים להתאים עצמם בכדי לאפשר העסקת עובדים עם מוגבלויות, ודורש הנגשה של מקום בו מתקיים מסחר או המעניק שירותים לציבור הרחב (כדוגמת מסעדה, ספרייה, בית ספר או אוטובוס) עבור אנשים בעלי מוגבלויות.
ב-1986 המליצה המועצה הלאומית למוגבלויות על חקיקת "חוק האמריקאים עם מוגבלויות" (ADA) וניסחה את הגרסה הראשונית של הצעת החוק שהוצגה בבית הנבחרים ובסנאט ב-1988. הנוסח הסופי של הצעת החוק נחתם ב-26 ביולי 1990, על ידי הנשיא ג'ורג' בוש האב. בשנת 2008 תוקן החוק ונחתם על ידי הנשיא ג'ורג' בוש הבן עם שינויים שנכנסו לתוקפם ב-1 בינואר 2009.
מוגבלויות הכלולות בחוק

המוגבלויות הכלולות בחוק האמריקאים עם מוגבלויות כוללות מצבים רפואיים נפשיים ופיזיים כאחד. המצב הרפואי לא צריך להיות חמור או קבוע כדי להיחשב כמוגבלות. תקנות נציבות שוויון הזדמנויות בעבודה (EEOC) שהוקמה מתוקף "חוק זכויות האזרח" בשנת 1964 מספקות רשימה של מצבים רפואיים שנחשבים על פי החוק כמוגבלות בצורה גורפת: חירשות, עיוורון, מוגבלות שכלית (שנקראה בעבר פיגור שכלי), איברים חסרים (כדוגמת יד או רגל) או מוגבלות בתנועה המחייבת שימוש בכיסא גלגלים, אוטיזם, סרטן, שיתוק מוחין, סוכרת, אפילפסיה, הפרעות קשב וריכוז, הידבקות בנגיף ה-HIV, טרשת נפוצה, ניוון שרירים, דיכאון קליני, הפרעה דו קוטבית, הפרעת דחק פוסט טראומטית, הפרעה טורדנית-כפייתית וסכיזופרניה. מצבים רפואיים נפשיים או פיזיים נוספים עשויים להיחשב כמוגבלויות, בהתאם לתסמינים של האדם בהיעדר "אמצעים מקלים" (תרופות, טיפול, טכנולוגיה מסייעת או אמצעים אחרים לשיקום תפקוד), במהלך "פרק זמן פעיל" של המצב הרפואי (אם המצב הרפואי הוא זמני).
בעיות רפואיות נוספות הנחשבות על פי רוב כהתנהגות אנטי-חברתית, או נוטות להוביל לפעילות בלתי חוקית, כגון קלפטומניה, פדופיליה, אקסהיביציוניזם, מציצנות וכו' אינם נכללים בהגדרה של "מוגבלות" על מנת למנוע ניצול לרעה של מטרת החוק. בנוסף, זהות מגדרית או נטייה מינית אינן נחשבות עוד כהפרעה נפשית והם גם אינן נכללות תחת ההגדרה של "מוגבלות".
רעיון החקיקה הפדרלית לשיפור והרחבת חקיקת זכויות האזרח למיליוני אמריקאים המתמודדים עם מוגבלויות זכה לתמיכה דו-מפלגתית בסוף שנת 1988 ובתחילת שנת 1989. בתחילת שנת 1989 הן הקונגרס והן ממשל הנשיא בוש האב שזה עתה נכנס לתפקידו פעלו בנפרד ואז במשותף, כדי לייצר חקיקה המסוגלת להרחיב את זכויות האזרח מבלי להטיל עלויות מופרזות או להזיק לאלה שכבר עומדים בכללים והחוקים הקיימים.
הסנאטור הדמוקרטי טום הרקין מאיווה חיבר את מה שהייתה להצעת החוק הסופית והיה נותן החסות הראשי שלה בסנאט. הרקין נשא חלק מנאום הצגת החוק שלו בשפת הסימנים, ואמר שזה היה כדי שאחיו החירש יוכל להבין.
מוגבלויות הכלולות בחוק > התיקונים בחוק האמריקאים עם מוגבלויות, 2008 (ADAAA)

חוק האמריקאים עם מוגבלויות מגדיר מוגבלות המכוסה על ידי החוק כלקות פיזית או נפשית המגבילה באופן מהותי פעילויות חיים עיקריות. נציבות שוויון הזדמנויות בעבודה (EEOC) הופקדה על אכיפת החוק משנת 1990 בכל הנוגע לאפליה במקום העבודה. הנציבות ניסחה תקנות המגבילות את המוגבלות של אדם לכזו ה"מגבילה באופן חמור או משמעותי" פעילות חיים מרכזית. התיקונים בחוק האמריקאים עם מוגבלויות בשנת 2008 מנחים את הנציבות לתקן את התקנות שלה ולהחליף את ההגדרה "חמור או משמעותי" ב"מגבלות מהותיות", תקנה מקלה יותר.
ב-25 בספטמבר 2008, הנשיא ג'ורג' בוש חתם על "חוק התיקונים בחוק האמריקאים עם מוגבלויות, 2008" (ADAAA). התיקון בחוק הרחיב את ההגדרה של "מוגבלות", ובכך הרחיב את מעגל הזכאים להגנות על פי חוק למספר רב יותר של אנשים. חוק התיקונים הוסיף לחוק האמריקאים עם מוגבלויות דוגמאות להגדרה של "פעילויות חיים עיקריות" והן כוללות, אך לא רק: "טיפול עצמי, ביצוע משימות ידניות, ראייה, שמיעה, אכילה, שינה, הליכה, עמידה, הרמה, התכופפות, דיבור, נשימה, למידה, קריאה, ריכוז, חשיבה, תקשורת ועבודה" וכן תפעול של מספר "תפקודי גוף עיקריים" מוגדרים. החוק ביטל תיק שנדון בבית המשפט העליון של ארצות הברית בשנת 1999 שקבע כי עובד אינו מוגדר כבעל מוגבלות אם ניתן לתקן את הפגיעה באמצעות "אמצעים מקלים" (תרופות, טיפול, טכנולוגיה מסייעת או אמצעים אחרים לשיקום תפקוד); הוא קובע במפורש שיש לקבוע מוגבלות של אדם מבלי לשקול האם ניתן לתקנה באמצעות "אמצעים מקלים" כאלה. החוק ביטל גם את ההגבלה המשפטית לפיה מוגבלות המגבילה באופן מהותי פעילות חיים מרכזית אחת חייבת להגביל גם אחרות כדי להיחשב כמוגבלות על פי החוק. בשנת 2008, ועדת החינוך והעבודה של בית הנבחרים של ארצות הברית קבעה כי חוק התיקונים "מבהיר בצורה חד משמעית שחוק האמריקאים עם מוגבלויות נועד לספק כיסוי רחב כדי להגן על כל מי שעומד בפני אפליה על רקע מוגבלות".
הערות שוליים

↑  42 U.S.C. 12112(b)(5), 12182–84
↑  "President Bush Signs ADA Changes into Law". HR.BLR.com. 25 בספטמבר 2008. אורכב מ-המקור ב-5 בפברואר 2009. {{cite web}}:  (עזרה)
↑  EEOC. "Fact Sheet on the EEOC's Final Regulations Implementing the ADAAA". EEOC.gov.
1 2  "76 FR 16977". federalregister.gov. 2011.
↑  Civil Rights Division, US Department of Justice (2009). "42 U.S. Code § 12102 - Definition of disability, Americans with Disabilities Act of 1990, As Amended". ada.gov.
1 2  EEOC (2008). "Americans with Disabilities Act Amendments Act of 2008, PL 110-325 (S 3406)". eeoc.gov.
↑  Civil Rights Division, US Department of Justice (2009). "42 U.S. Code § 12211 - Definitions, Americans with Disabilities Act of 1990, As Amended". ada.gov.
↑  "The Americans with Disabilities Act Exhibit". The Presidential Timeline. The Presidential Libraries of the National Archives and Records Administration. אורכב מ-המקור ב-6 בדצמבר 2015. {{cite web}}:  (עזרה)
↑  Senator Tom Harkin (D-IA) Delivers Floor Speech in American Sign Language. C-SPAN. 13 ביולי 1990. נבדק ב-14 בינואר 2015. {{cite AV media}}:  (עזרה)
↑  "Fact Sheet on the EEOC's Final Regulations Implementing the ADAAA". U.S. Equal Employment Opportunity Commission. נבדק ב-4 בספטמבר 2015. {{cite web}}:  (עזרה)
1 2 3  "ADA Amendments Act (ADAAA)—What Employers Need to Know". HR.BLR.com. 2008.
↑  United States of America Congressional Record Proceedings and Debates of the 110th Congress Second Session Volume 154-Part 10. Washington, D. C.: Government Printing Office. 2008. p. 13769. ISBN 9786131199639. נבדק ב-4 בספטמבר 2015. {{cite book}}:  (עזרה)
| --- | --- |
בקרת זהויות :  NLI: 987007601886605171  GND: 4339448-6  LCCN: no90020566  NLA: 35204635  SNAC: w6kn1gnb  VIAF: 176397072   WorldCat (עם VIAF): 176397072 
הבהרה: המידע בוויקיפדיה נועד להעשרה בלבד ואין לראות בו ייעוץ משפטי.
חרות לפיד

| --- | --- |
אין תמונה חופשית
 לידה:  1934 איילת השחר, פלשתינה (א"י) 
 פטירה:  29 בינואר 2005 (בגיל 71 בערך) 
 מדינה:  ישראל 
 
חרות לפיד (1934 - 29 בינואר 2005) היה מחנך, משחרר אסירים ומשקמם, חבר מועצת הרשות לשיקום האסיר.
ביוגרפיה

חרות היה חבר קיבוץ אילת השחר, הגיע לנושא שיקום אסירים אחרי שעבד כמדריך קבוצות מעליית הנוער בקיבוצו ובהדרכת חבורות רחוב. לאט לאט נשאב כולו לנושא שיקום האסירים, עד שהפך ל"ענף כלכלי" במשק. בהתחלה עסק בשיקום אסירים בישראל ומאוחר יותר גם טיפל בישראלים שנכלאו מחוץ לישראל, ניסה לשחררם ולהביאם לשיקום בישראל ובמקרים המעטים בהם לא הצליח - פעל להמתקת עונשם ולשיפור תנאי כליאתם.
חרות לא הסתפק בשחרור האסירים כי לדעתו בשחרור אין מספיק, ודאג לתוכנית שיקומית לכל אחד מהם, לרוב במסגרות קיבוציות.
בין האסירים המפורסמים להם סייע - חוה יערי, כושי רימון, דניס גולדברג, ואן פולארד.
נפטר ב-29 בינואר 2005 מסיבוך בלב שנגרם כתוצאה ממחלת השפעת, והובא למנוחות בקיבוצו איילת השחר. הותיר אישה, ארבעה ילדים ונכדים. בנו, איתמר לפיד, מ"המדרשה" של התנועה הקיבוצית במכללת אורנים, עוסק בעיצוב "הלכה חילונית".
הערות שוליים

↑  יאיר שלג, עולם חכמי המשנה עם קצת ביאליק, באתר הארץ, 16 ביוני 2006
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
חומר קרמי

ערך זה עוסק בקרמיקה בכימיה ובהנדסת חומרים. אם התכוונתם לקרמיקה כחומר יצירה, ראו .
חומר קֶרָמִי הוא חומר מוצק שאינו אורגני או מתכתי. החומר הקרמי הקדום ביותר הוא החרסית (המכונה גם "חימר" ו"חומר"). בימינו, הודות להנדסת חומרים מתקדמת, נכללים בחומרים הקרמיים גם תחמוצות של מתכות (לדוגמה אלומינה), תרכובות של אל-מתכות כדוגמת הסיליקטים (ובהם החול), ואפילו יסודות אל-מתכתיים טהורים (כמו גרפיט ויהלום). קשיותם של חלק מהחומרים הקרמיים עולה רק לאחר חימומם לטמפרטורה גבוהה, כמו עם חרסית.
מבנה האטומים בחומר קרמי יכול להיות גבישי או אמורפי. חומר גבישי יכול להיות חד-גבישי, כלומר מורכבת מגביש יחיד, כמו פרוסת סיליקון, או רב-גבישי, כמו אלומינה. דוגמה לחומר קרמי אמורפי היא הזכוכית.
המילה קרמיקה מקורה ביוונית, ופרושה קדרות. בין השימושים המוקדמים של חומרים קרמיים נמצא כדים עשויים חימר, שהוא בעצם תערובת של מספר חומרים חרסיתיים.
שלט בית מספר 3 ברחוב בירושלים עשוי קרמיקה
מיצג אריחי קרמיקה מצוירים על ידי סטודיו ציונה-לי ברחוב הרכבת בירושלים
תכונות

חומרים קרמיים מהווים משפחה גדולה ומגוונת אשר חבריה שונים זה מזה בתכונותיהם. חומרים אלה בדרך כלל אינם מוליכים חשמל, אך יש לכך יוצאים מן הכלל כמו גרפיט. סוגים מסוימים של חומרים קרמיים התגלו כמוליכי-על בטמפרטורות גבוהות. חלקם בעלי קשיות גבוהה וביניהם היהלום, שהוא החומר הקשה ביותר הקיים על פני כדור הארץ. בשל הקשיות הגבוהה קשה לשרוט אותם (מודול יאנג גבוה). הם שומרים על צורתם וקשה למתוח, ללחוץ או לכופף אותם. כמו כן, יש להם טמפרטורת היתוך גבוהה. חלק אחר של החומרים הקרמיים הם פריכים ובעלי חוזק נמוך, כמו חימר שעובר שריפה והופך לחרס.
שיטות ייצור

ייצור חומר קרמי הוא תהליך מורכב, אשר מותאם באופן ייחודי לכל סוג ייחודי ותכונותיו הרצויות. התהליך הוא בעל השפעה מכרעת על התוצאה הסופית, ושני תהליכים שונים לא יניבו את אותם החומרים, גם אם הרכבם זהה. שיטות הייצור נחלקות לכאלו המיועדות לייצר את התערובת הבסיסית, ותוצאתם היא אבקה, כאלו המשתמשות באבקה ויוצרות חומר קרמי צפוף, וכאלו אשר תוך כדי התגובה כימית יוצרות את החומר הסופי. אבקה קרמית ניתן גם להשיג בריסוק של חומר קרמי צפוף מסלעים.
שיטות ייצור > סינטור

סינטור היא השיטה הנפוצה ביותר לייצור חומר גלם קרמי. בתהליך הסינטור, מחממים אבקה קרמית דחוסה, לטמפרטורה שנמוכה משמעותית מטמפרטורת ההתכה שלה. גרגירי האבקה מתחברים זה לזה ויוצרים גוף קשיח. החימום מאפשר הקטנה של אנרגיית פני שטח (מתח פנים), שהיא גבוהה במצב אבקתי. את תהליך הסינטור נהוג לחלק למספר שלבים, כאשר השלב הראשון הוא היווצרות "צווארים" (necking) בין הגרגרים, לאחר מכן דחיסת החומר והיעלמות החללים. התוצאה של תהליך הסינטור היא חומר קרמי רב-גבישי. סינטור יכול להתבצע לעיתים באופן יעיל יותר עם הפעלת לחץ בזמן החימום, אם חד-כווני כמו במכבש, ואם איזוסטטי כמו ב-HIP‏ (Hot isostatic press).
שיטות ייצור > יציקה

תהליך נפוץ נוסף ליצירת חומר קרמי אחיד הוא יציקה. בתהליך זה מתיכים אבקה או שאריות של החומר ויוצקים לתבנית בעלת הצורה המבוקשת. חלונות זכוכית מיוצרים ביציקה, בתהליך שהומצא בשנת 1953, שבו יוצקים את הזכוכית המותכת על גבי בדיל מותך, כך שהזכוכית צפה על גבי הבדיל ויוצרת שכבה אחידה וחלקה.
שיטות ייצור > גידול גבישי

כאשר התוצר המבוקש הוא חד-גבישי, יש צורך לגדל את הגביש באופן איטי ומבוקר, מנקודה אחת שהיא גרעין ההתגבשות, כך שהגביש כולו יצא בכיוון קריסטלוגרפי יחיד.
בתהליך צ'וחרלסקי (Czochralski, Чохральски) מכניסים מוט סיליקון קטן המשמש כגרעין התגבשות לצינור קוורץ שבו סיליקון מותך ונקי, ויוצרים תוך משיכה וסיבוב של המוט יחד עם הפרשי הטמפרטורות, גביש יחיד גדול. הגביש בשיטה זו גדל מן המרכז החוצה.
בתהליך ברידג'מן-סטוקברגר (Bridgman–Stockbarger) הגביש גדל בצינור עם סיליקון מותך, שצדו האחד קר יותר ובו פרוסת סיליקון המשמשת כגרעין התגבשות, והגביש בתהליך גדל לאורך הצינור בהתחילו מהצד הזה.
שיטות ייצור > שיקוע כימי (chemical vapor deposition)

זו תגובה כימית היוצרת חומר קרמי, בגז או נוזל. התוצר של התגובה שוקע על מצע, כך שנוצר חומר מוצק. שיטה זו משמשת להכנת שכבות דקות של חומר קרמי, אך ניתן לקבל גם חומרים עבים, המשמשים כחומר בנייה הנדסי. שיטה זו יוצרת גם את התרכובת הקרמית עצמה וגם את החומר המוגמר.
שימושים מודרניים

זכוכית
פנלים סולריים
מוליכים למחצה
רכיבי שעונים
כלי חיתוך מתקדמים
לוחות מבודדים לציפוי חלליות
מיגון (אפוד מגן ושריון מרוכב)
אבן שמוט
שימושים מודרניים > בטבע

בטבע קיימות צורות רבות של חומרים קרמיים, חד-גבישיים ורב-גבישיים. בטבע, חומרים קרמיים מופיעים בצורת סלעים משלושה מקורות: סלע שנוצר במהלך מיליוני שנים בלחץ וחום בתוך האדמה ונקרא סלע פלוטוני, סלע געשי שנוצר בהתקררות מהירה של מגמה על פני השטח וסלע משקע, שנוצר על פני כדור הארץ מחומר שמקורו בסלע קודם אחר בתנאים רגילים של טמפרטורה ולחץ, או במעמקי הים ללא חום אך תחת לחץ.
ראו גם

הנדסה קרמית
הנדסת חומרים
הערות שוליים

↑  צוות האקדמיה ללשון העברית, חֵמָר וחֹמֶר, באתר האקדמיה ללשון העברית, ‏23/3/2011
↑  What are ceramics?, Science Learning Hub – אתר לימודי מניו זילנד, ‏27/4/2010
↑  צוות בריטניקה, ceramic composition and properties, אנציקלופדיה בריטניקה
↑  Jacky, What are the Main Types of Ceramics?, אתר עיצוב פנים laurelandwolf, ‏10 אוגוסט 2021
| --- | --- |
בקרת זהויות :  NLI: 987007284810605171  BNE: XX524836  BnF: cb11935435f (data)  GND: 4030270-2  HDS: 047274  LCCN: sh85022017  NARA: 10641915  NDL: 00570816  NKC: ph121575
טרה (עיר)

טרה (ברוסית: Тара) היא עיר ברוסיה במחוז אומסק. העיר הצפונית ביותר ושנייה בגודלה במחוז.
היסטוריה

העיר טרה הוקמה בשנת 1594 על ידי קניאז אנדריי ייליצקי ויחידת קוזאקים. זאת הייתה ההתיישבות הרוסית הראשונה בשטחו של מחוז אומסק המודרני.
ב-1598 יחידה צבאית מטרה הביסה את קוצ'ום על נהר אירמן. טרה הייתה מקום מרכזי במשימתו של ירמק בכיבוש סיביר.
להתפתחותה של העיר תרמה דרך מטובולסק לטומסק ומסחר עם בוכרה, טשקנט וסין.
בשנת 1624 בטרה היו 263 בתי אב, אוכלוסייתה מנתה 1,300 תושבים. העיר נשרפה מספר פעמים, בשנת 1669 ו- 1709.
ב-1722 במקום התרחש מרד לאחר שחיל המקום סירב להישבע אמונים לצאצא של פיוטר הגדול. המרד דוכא על ידי יחידה צבאית אשר נשלחה למטרה זו מטובולסק.
בינואר 1920 בטרה החל לצאת לאור עיתון מקומי.
בתקופת מלחמת העולם השנייה כ-16 אלף מתושבי העיר השתתפו בה, כ-7 אלפים נהרגו.
אוכלוסייה

אוכלוסיית טרה לפי שנים:
| 0 | 1 | 2 |
| --- | --- | --- |
|  | שנה | מספר תושבים |
| 1 | 1594 | 320 |
| 2 | 1624 | 1,300 |
| 3 | 1805 | 3,811 |
| 4 | 1897 | 7,223 |
| 5 | 1931 | 9,700 |
| 6 | 1959 | 22,646 |
| 7 | 1967 | 23,000 |
| 8 | 2015 | 27,922 |
| 9 | 2020 | 28,241 |
תחבורה

במקום ישנה תחנת אוטובוס, נמל נהרות, שדה תעופה. תחנת רכבת הקרובה ביותר ממוקמת במרחק של 285 קילומטר, בליובינסקי.
תרבות

בעיר פועל תיאטרון ומספר מוזיאונים.
הערות שוליים

↑  Союз малых городов Российской Федерации
| --- | --- |
בקרת זהויות :  NLI: 987007540310505171  GND: 4525926-4  LCCN: nr94043401  VIAF: 129459880   WorldCat (עם VIAF): 129459880
טרנבוד

| --- | --- |
סמל טרנבודסמל טרנבוד

 מדינה:  הונגריה הונגריה
 חבל:  צפון הונגריה
 מחוז:  הווש הווש
 נפה:  נפת הווש
 שטח:  10.33 קמ"ר
 אוכלוסייה:  ‏
  ‑ בכפר:  637 (1 בינואר 2021)
 קואורדינטות:  47°41′06″N 20°13′26″E﻿ / ﻿47.685°N 20.224°E﻿ / 47.685; 20.224 
 אזור זמן:  UTC +1
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.טרנבוד(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.טרנבוד  he tabBackground:;tabBorder:#aaa;defaultTab:0;
 
טרנבוד (בהונגרית: Tarnabod) הוא כפר במחוז הווש בצפון מזרח הונגריה.
על פי עדויות ארכאולוגיות חיו באזור בני אדם כבר בתקופת האבן. בעת החדשה האזור מיושב לסירוגין מהמאה ה-13 עד ימינו, היישוב עצמו הוזכר לראשונה בכתבים משנת 1333.
הכנסייה הרומית-קתולית בכפר החלה להבנות בשנת 1720 והיא שופצה ונבנתה מחדש מאז מספר פעמים.
בשנת 1880 חיו בטרנבוד 16 יהודים, לפחות שלושה מהם נרצחו בשואת יהודי הונגריה.
הערות שוליים

↑  נתוני הכפר באתר הלמ"ס ההונגרי
↑  יהודי טרנבוד במפקד יהודי הונגריה
↑  תיעוד יהודי טרנבוד שנרצחו בשואה
| יישובים במחוז הווש |
| --- | --- | --- |
| ערי המחוז | אגר  |  |
| ערים |  בלפאטפלווה •  פיזשאבון •  ג'נג'ש •  ג'נג'שפטה •  הטוון •  הווש •  קישקרה •  לרינצי •  פטרוואשארה •  ורפלט |  |
| כפרים | אפץ •דורמאנד •אצ'ד • אנדורנקטאליה • באטור • דמיין • אגרבקטה • אגרבוץ' • אגרצ'הי • אגרסלוק • אגרסולאט • פלדברה • פלשטארקאן • הוושרניוש • קרצ'נד • מקלאר • נג'טאליה • נוסוואי • נובאי • אושטורוש • סרוושקה • סוץ' • אבשאר • אטקאר • אדאץ' • דטק • דומוסלו • ג'נג'שהלאס • ג'נג'שאורוסי • ג'נג'שוימוש • ג'נג'שטריאן • הלמאיוגרה • קראצ'ונד • קישנאנה • לודש • מרקז • נג'פיגד • נג'רדה • פאלושוורשמרט • וץ' • וישונטה • ויסנק • מאטראסנטאימרה • אטאן • בוצונאד • ארדטלק • ארק • הוושווזקן • קמלה • פיי • טרנבוד • טרנמרה • טרנארש • טרנסנטמיקלוש • טרנז'דאן • טנק • טיסנאנה • זראנק • בולדוג • צ'אן • הרד • הורט • קרקהרסט • נג'קקנייש • פטפיבאניה • רוז'סנטמארטון • סיצ'י • זג'ווסאנטו • בלטון • בקלצה • ביקסנטמארטון • נג'ווישניו • סילוואשווארד • אלדברה • בשנייטלק • אגרפרמוש • קאל • קאפולנה • קומפולט • מזסמרה • מזטארקאן • נגיוט • פורוסלו • שרוד • סיהלום • טופלו • אוילרינצפלווה • בודון • ביקסק • ביקסנטארז'בט • ארדקוושד • פדמש• אישטנמזיה • איוואד • קישפיזש • מאטרבלה • מאטרדרצ'קה • פראד • פראדששוואר • רצ'ק • שירוק • סאילה • סנטדומונקוש • טרנללס • טרפש • וארסו |  |
| יישובים בנפת הווש |
| --- | --- | --- |
| יישובים | הווש • אטאן • בוצונאד • ארדטלק • ארק • הוושווזקן • קישקרה • קמלה • פיי • טרנבוד • טרנמרה • טרנארש • טרנסנטמיקלוש • טרנז'דאן • טנק • טיסנאנה • זראנק |  |
| --- | --- |
בקרת זהויות :  VIAF: 137438597   WorldCat (עם VIAF): 137438597
חיל האוויר של כווית

| --- | --- |
 
סמל חיל האוויר של כווית, רונדל חיל האוויר של כווית
 الشرف والإخلاص لله والوطن والامير 
 פרטים
 מדינה:  כווית כווית
 שיוך:  צבא כווית
 סוג:  חיל אוויר
 בסיס האם:  נמל התעופה הבינלאומי כווית 
 אירועים ותאריכים
 תקופת הפעילות:  1953–הווה (כ־71 שנים) 
 מלחמות:  מבצע יתרון   סכסוך הגבול מ-1973   הפלישה לכווית   מלחמת המפרץ   מבצע סופה נחרצת   המלחמה העולמית בטרור
 נתוני היחידה
 כוח אדם:  2,500
 כלי טיס:  101
 פיקוד
 דרגת המפקד:  לוטננט גנרל
 מפקד נוכחי:  מוחמד חאלד אל-ח'דהאר
 
מטוס קרב F/A-18 כוויתי
חיל האוויר של כווית (בערבית: القوات الجوية الكويتية) הוא הזרוע האווירית של צבא כווית. עיקר תפקידו הוא הגנה על השטח האווירי של כווית. מפקדת חיל האוויר ממוקמת בבסיס האוויר עבדאללה אל-מובארכ, ויתר הכוחות מוצבים בגדודי ההגנה האווירית, בבסיסי האוויר עלי א-סאלם ובבסיס האוויר אחמד אל-ג'אבר.
לחיל האוויר יש כוח אדם של 2,500 חיילים וקצינים וצי של כ-100 מטוסים ומסוקים מסוגים שונים, בינייהם מטוסי קרב F/A-18 מטוסי תובלה הרקולס C-130 ומסוקי קרב AH-64 אפאצ'י. ואמצעי הגנה אווירית נוספים.
החיל הוקם בשנת 1953 והספיק להשתתף במספר מבצעים עימותים מקומיים לדוגמה: סכסוך הגבול מ-1973, הפלישה העיראקית לכווית והמעורבות הצבאית בתימן.
הערות שוליים

↑  2022 Kuwait Military Strength, www.globalfirepower.com
ערך זה הוא קצרמרבנושא צבא ובנושא כווית. אתם מוזמנים לתרום לוויקיפדיה ו.
יארקו רוטו

יַארְקּוֹ רוּטוּ (בפינית Jarkko Ruutu, נולד ב-23 באוגוסט 1975 בהלסינקי, פינלנד) הוא שחקן הוקי קרח מקצועני המשחק בקבוצת ה–NHL פיטסבורג פינגווינס. הוא נבחר במקום ה–68 (בסיבוב השלישי) בדראפט של 1998 על ידי ונקובר קנאקס. הוא משחק בעמדת הכנף.
לרוטו שני אחים צעירים ממנו, טוּאוֹמוֹ ומִיקּוֹ, המשחקים גם הם הוקי קרח מקצועני. טואומו משחק ב–NHL בקבוצת שיקגו בלאק הוקס.
יארקו נודע בליגה כשחקן ״מניע״, שתפקידו הוא להפריע לשחקנים יריבים במילים או במעשה, כדי שירכזו את תשומת לבם עליו במקום המשחק. זה תפקיד שבאופן מסורתי שייך לעיתים קרובות ב–NHL לפינים כמו אֵסָה טִיקַאנֶן ווִילֶה נִימֵנֶן. הוא התחיל בליגה המקצועית הפינלנדית SM-Liiga, עם קבוצת HIFK בעונת 1996–1997. ב–NHL, העונה הטובה שלו הייתה ב–2005–2006, עם 10 שערים ו–7 מסירות, בסך הכול 17 נקודות ב–82 משחקים.
בפברואר 2006, הוא זכה במדליית הכסף במשחקי החורף האולימפיים בטורינו, כחבר נבחרת פינלנד בהוקי קרח.
חרות ישראלי

herut israeli
חרות ישראלי (נולדה ב-1939) היא פסנתרנית ישראלית, זוכת פרס רובינשטיין.
חרות ישראלי למדה באקדמיה למוזיקה בתל אביב אצל אמה גורוכוב ואחר נסעה לצרפת שם המשיכה את לימודיה בקונסרבטואר של פריז.
ישראלי הופיעה כסולנית עם רבות מן התזמורות בישראל, ברסיטלים ובטלוויזיה, וכן הקליטה לקול ישראל. במשך השנים ניגנה יצירות של מלחינים ישראלים מן השורה הראשונה בביצועי בכורה, בהן יצירות שהוקדשו לה. בשנת 1983 הופיעה במערב ברלין ובשנים 1993-1994 ערכה סיור קונצרטים בדרום אמריקה (ארגנטינה, ברזיל, פרו וקולומביה).
בשנים 1993 ו-1997 השתתפה בסמינרים בינלאומיים למוזיקה קאמרית בת זמננו ביהוד. 
"דואו אביבית", צמד שהקימה עם הכנרת חיה לבני יצא לסבב הופעות במקסיקו (1993), קרואטיה (1999) וסבב נוסף בקרואטיה וסלובניה (2002).
"דואו אביבית" הופיע כחלק מרביעיית "מעיין הזהב" בפסטיבל לתרבות יהודית  בשטרסבורג בשנת 2000.
בשנים 2001-2004 הופיעה על במות שונות ברחבי ארצות הברית.
דיסקוגרפיה

1988 - "The Heart of Chello" עם הצ'לן עמנואל גרובר.
2003 - מוזיקה ישראלית לפסנתר סולו לפרויקט "פסנתרין" של אקו"ם ואיגוד המלחינים הישראלי
2004 -  "תפילה וניגון", תקליטור מוזיקה יהודית, עם הכנר אליהו שולמן.
2005 - "israeli & International Pearls" - קטעי סולו לפסנתר הכוללים קטעים נדירים של מלחינות (קלרה שומאן, פאני מנדלסון וירדנה אלוטין).
2006 - "ישן וחדש", מבחר יצירות ישראליות עם הפסנתרן חגי יודן.
2007 - Piano 4 Play, שני פסנתרים וארבע ידיים עם חגי יודן.
2009 - "OPUS 1" - יצירות נדירות וראשוניות של מיטב המלחינים המפורסמים.
2012 - "Beloved miniature pearls" - יצירות זעירות, אהובות ומפורסמות.
פרסים ואותות כבוד

פרס מוצרט, האקדמיה למוזיקה בתל אביב בשנת 1956.
פרס רובינשטיין - הוענק על ידי ארתור רובינשטיין עצמו בשנת 1958 בתחרות בינלאומית מטעם התזמורת הפילהרמונית בתל אביב.
פרס ראשון בקונסרבטוריון של פריז בשנת 1959.
חממת מי ים

חממת מי ים היא מבנה של חממה שמאפשר הצמחת גידולים באזורים צחיחים, באמצעות מי ים ואנרגיה סולארית. הטכניקה כרוכה בשאיבת מי ים (או הזרמה, במקרה של מיקום מתחת לגובה פני הים) למיקום צחיח ולאחר מכן חשיפתו לשני תהליכים: ראשית, הוא משמש כדי ללחלח ולקרר את האוויר, ושנית, הוא מתאדה על ידי חימום בחום השמש והתפלתו לייצור מים מתוקים. לבסוף, אוויר הלח הנותר משוחרר מהחממה ומשמש לשיפור תנאי הגידול לצמחים באוויר הפתוח. הטכנולוגיה הוצגה על ידי הממציא הבריטי צ'רלי פאטון בתחילת 1990 והוא פותחה על ידי חברתו בבריטניה חממת מי ים בע"מ. למלח הנוצר מהתהליך, כמו גם חומרים נוספים, ישנם שימושים נוספים. חממת מי-ים היא פתרון למשבר המים העולמי.